
Az én narratívája. Szubjektumkérdések Lengyel Péter Macskakő című regényében

Dolgozatomban Lengyel Péter Macskakő című regényét vetem elemzés alá. A regény narrációja és irodalomtörténeti besorolása vita tárgyát képezi, ezért is lehet releváns a kettőt mintegy egybehangolva a regény elbeszélését a nyelvi megelőzöttség felől vizsgálni. A szöveg több narratív rendszer fogalmi kereteiben való vizsgálata is arra enged következtetni, hogy a regény extradiegetikus narrátora a szöveg előrehaladásával csupán funkcionális elemmé válik, megjelenését mindössze az elbeszéltség elvárása teszi szükségszerűvé: a világ létezői önmagukban nem, csak történetté formálva képesek a jelentés közvetítésére, így szükséges az elbeszélő színrelépése. Az elbeszélő mégis kibontható a szövegből, létezését a nyelv model for tevékenysége teszi lehetővé, s alakját is ez létforma határozza meg. Így beszélhetünk a regény kapcsán a nyelvi megelőzöttség jelenségéről, amely a posztmodernhez sorolásának kulcsa lehet.



